# PROJEKTS

LATVIJAS REPUBLIKAS MINISTRU KABINETS

2011.gada Noteikumi Nr.

Rīgā (prot. Nr. .§)

**Grozījumi Ministru kabineta 2011.gada 25.janvāra noteikumos Nr.83 „Kārtība, kādā novērtējama paredzētās darbības ietekme uz vidi”**

Izdoti saskaņā ar likuma

"Par ietekmes uz vidi novērtējumu"

9. un 12.pantu, 15.panta trešo daļu,

16.panta otro daļu, 17.panta piekto daļu

un 20.panta piekto daļu

Izdarīt Ministru kabineta 2011.gada 25.janvāra noteikumos Nr.83 „Kārtība, kādā novērtējama paredzētās darbības ietekme uz vidi”(Latvijas Vēstnesis, 2011, 23.nr.) šādus grozījumus:

1. Papildināt noteikumus ar 2.4.1 apakšpunktu šādā redakcijā:

„2.4.1 informāciju par paredzētās darbības tehnoloģiskā risinājuma pielāgošanas iespējām oglekļa dioksīda uztveršanai, ja paredzēta tādas sadedzināšanas iekārtas būvniecība, kuras elektroenerģijas ražošanas jauda ir 300MW vai lielāka.

2. Papildināt noteikumus ar 26.9.1 apakšpunktu šādā redakcijā:

„26.9.1 Ja paredzēta tādas sadedzināšanas iekārtas būvniecība, kuras elektroenerģijas ražošanas jauda ir 300MW vai lielāka, un kurai atļauja elektroenerģijas ražošanas jaudu palielināšanai vai jaunu ražošanas iekārtu ieviešanai izsniegta pēc 2009.gada 25.jūnija, ziņojumā iekļauj oglekļa dioksīda uztveršanas un uzglabāšanas ģeoloģiskās struktūrās izvērtējumu, kurā novērtē, vai attiecībā uz doto iekārtu ir izpildīti šādi kritēriji:

26.9.11. ir pieejamas piemērotas oglekļa dioksīda uzglabāšanas vietas likuma „Par piesārņojumu” izpratnē;

26.9.12. transporta iekārtas ir tehniski un ekonomiski iespējamas;

26.9.13. turpmāka sadedzināšanas iekārtas pielāgošana oglekļa dioksīda uztveršanai ir tehniski un ekonomiski iespējama.”

3. Aizstāt noteikumu 26.11.apakšpunktā skaitļus un vārdus „26.8. un 26.9.apakšpunktā” ar skaitļiem un vārdiem „26.8., 26.9. un 26.9.1 apakšpunktā”.

4. Papildināt noteikumus ar 49.1 punktu šādā redakcijā:

„49.1 Ja birojs, sniedzot atzinumu atbilstoši šo noteikumu pielikumā norādītajam paraugam, konstatē, ka ir izpildīti visi 26.9.1 apakšpunktā minētie kritēriji, paredzētās darbības īstenošanas nosacījumos ietver prasības attiecībā uz piemērotas vietas paredzēšanu oglekļa dioksīda uztveršanas un saspiešanas iekārtai**.** **Birojs, izstrādājot atzinumu, ņem vērā arī pieejamo informāciju par oglekļa dioksīda uztveršanas, transportēšanas un uzglabāšanas ietekmi uz vidi un cilvēku veselību."**

5.Papildināt sadaļu „**Informatīva atsauce uz Eiropas Savienības direktīvām”** arjaunu punktu šādā redakcijā:

6) Eiropas Parlamenta un Padomes 2009.gada 23.aprīļa direktīvas 2009/31/EK par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr.1013/2006.

## Ministru prezidents V. Dombrovskis

Vides aizsardzības un reģionālās

attīstības ministrs E.Sprūdžs

Iesniedzējs:

Vides aizsardzības

un reģionālās attīstības ministrs E.Sprūdžs

Vīza:

valsts sekretārs G.Puķītis

01.12.2011. 10:44

341

A.Pētersone

67026512, [andzela.petersone@varam.gov.lv](mailto:andzela.petersone@varam.gov.lv)

A.Pētersone

67026512, [andzela.petersone@varam.gov.lv](mailto:andzela.petersone@varam.gov.lv)